ขวัญกระเจิง! ฝ้าเพดานเซ็นทรัลปิ่นเกล้าถล่ม เจ็บ 3 ราย
ขวัญกระเจิง! ฝ้าเพดานเซ็นทรัลปิ่นเกล้าถล่มลงมาบริเวณด้านล่าง ส่งผลให้มีผู้ได้รับบาดเจ็บ 3 ราย เจ้าหน้าที่หน่วยกู้ภัยได้ทำการปฐมพยาบาลผู้บาดเจ็บแล้ว
17 พ.ค. 2560

ผู้สื่อข่าวรายงานว่า วันนี้ (17 พ.ค.) ห้างสรรพสินค้าเซ็นทรัลปิ่นเกล้า ซึ่งเป็นบริษัทในเครือ บริษัท เซ็นทรัลพัฒนา จำกัด (มหาชน) หรือ CPN เกิดเหตุการณ์โครงสร้างส่วนปรับปรุงหลังคาที่บริเวณชั้น 5 พังลงมากองอยู่ที่ชั้น 3 และมีเศษฝ้าเพดานร่วงลงไปอยู่บริเวณชั้น 1 บริเวณพื้นที่จัดแสดงรถยนต์หรู
โดยเบื้องต้นส่งผลให้มีผู้ได้รับบาดเจ็บจำนวน 3 ราย โดยมีเจ้าหน้าที่หน่วยกู้ภัยทำการปฐมพยาบาลในจุดเกิดเหตุ 2 ราย ส่วนอีก 1 รายญาติพาผู้บาดเจ็บไปรักษาตัวที่โรงพยาบาล